Diari Oficial de la Generalitat Valenciana


Sumari del DOGV 9862, del 03-06-2024 (2024/5069)

Extracte de la Resolució de 28 de maig de 2024, del director general de l'Institut Valencià de Cultura, per la qual es convoquen els premis de la trenta-novena edició del Festival Internacional de Cinema de València - Cinema Jove i el premi de distribució del llargmetratge guanyador del Festival en 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9862

Data del DOGV
:   03-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5069


Data del document
:   28-05-2024

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * Institut Valencià de Cultura

Extracte de la Resolució de 28 de maig de 2024, del director general de l'Institut Valencià de Cultura, per la qual es convoquen els premis de la trenta-novena edició del Festival Internacional de Cinema de València - Cinema Jove i el premi de distribució del llargmetratge guanyador del Festival en 2023. [2024/5069]  
BDNS (identif.): 764515.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/764515  
  
Primer. Objecte  
1. La present resolució té com a objecte convocar els premis corresponents a la trenta-novena edició del Festival Internacional de Cinema de València - Cinema Jove (d'ara en avant Cinema Jove) i el premi de distribució del llargmetratge guanyador de la 38a edició del Festival (2023). Tindrà lloc a València i té com a objectiu la promoció de joves cineastes.  
2. Els premis de Cinema Jove, dotats econòmicament, són de subvenció pública i es concediran en règim de concurrència competitiva, segons els principis de publicitat, transparència, objectivitat, igualtat i no discriminació.  
  
Segon. Categories i premis  
Els premis amb dotació econòmica es distribuiran en les següents categories:  
a) Premis a les persones titulars d'aquelles obres audiovisuals que tinguen la consideració de llargmetratge.  
b) Premis a les persones titulars d'aquelles obres audiovisuals que tinguen la consideració de curtmetratge.  
c) Premis a les persones titulars d'aquelles obres audiovisuals de ficció o de caràcter documental que tinguen la consideració de sèrie.  
d) Premi a la distribució a Espanya del llargmetratge guanyador del premi Lluna de València en la 38a edició de Cinema Jove (2023).  
  
Tercer. Persones beneficiàries  
Seran beneficiàries dels premis en metàl·lic de Cinema Jove contemplats en la resolució:  
a) Pel que fa als premis Lluna de València a millor llargmetratge de ficció i millor sèrie, premi Òrbites, Premi del Públic a millor llargmetratge i Premi del Públic a la millor sèrie, les empreses productores.  
b) Pel que fa al premi Lluna de València a millor curtmetratge, el 50 % de la dotació del premi s'atorgarà al director o la directora del curtmetratge i un 50 % s'atorgarà a la productora.  
c) Pel que fa al premi a la distribució del llargmetratge guanyador del premi Lluna de València en l'edició anterior, l'empresa distribuïdora d'aquest llargmetratge en Espanya.  
  
Quart. Presentació de sol·licituds  
Les sol·licituds de participació d'obres audiovisuals en Cinema Jove podran presentar-se fins al 7 de juny de 2024. Es realitzarà exclusivament a través del següent enllaç:  
Valencià: https://www.cinemajove.com/va/inscripcio/  
Castellà: https://www.cinemajove.com/inscripcion/  
Anglés: https://www.cinemajove.com/en/submissions/  
  
Cinqué. Obligacions dels beneficiaris  
1. Són obligacions dels beneficiaris les contemplades en l'article 11 de l'Orde bases reguladores.  
2. Les persones beneficiàries hauran de facilitar les dades bancàries on desitgen rebre l'import de l'ajuda, emplenant el model de domiciliació bancària que s'adjunta a la present convocatòria com a annex II.  
  
  
València, 28 de maig de 2024.- El director general de l'Institut Valencià de Cultura: Álvaro López-Jamar Caballero.